ట్రావెల్ గైడ్
వావ్. నీ ప్లేన్ ఇంతకు ముందు కంటే పెద్దది అయిందా ఏంటి?
అదేం కాదు.
బహుశా నువ్వే చిన్నగా అయ్యుంటావు. పదా.
మార్నింగ్. -మార్నింగ్.
ఓహ్, దేవుడా.
థాంక్స్, జో.
నేను మన కోసం మంచి ట్రిప్ ప్లాన్ చేశాను, హ్యూగో.
డాన్ పాబ్లో జ్ఞాపకార్ధ కూడిక రేపే,
కానీ ఇవాళ, మనం అకపుల్కోలో ల్యాండ్ అయిన తర్వాత,
ఆ సిటీలోనే నా మనసుకు ఎంతో ప్రత్యేకమైన ప్రదేశాలను నీకు ముందు చూపిస్తాను. చూడు.
మనం... జో.
ఈ ప్రదేశం ఇక్కడ ఎందుకు ఉంది?
ఓహ్, అవును. నీకు వెళ్లాలనిపిస్తుందేమో అని పెట్టాను.
నాకు వెళ్లాలని లేదు అని నీకు చెప్పాను కదా?
అవును.
కానీ నువ్వు మనసు మార్చుకోవచ్చు ఏమో అనుకున్నాను.
నేను నా మనసు మార్చుకోను.
అర్థమైందా? -మీరిద్దరూ ఏం మాట్లాడుకుంటున్నారు?
జో మనం వెళ్లాలని ఆశపడే ఒక ప్రదేశానికి మనం కచ్చితంగా వెళ్ళేది లేదు.
కానీ వెళ్లే అవకాశం ఉంది.
అది ఎక్కడో నాకు చెప్తావా?
నేను అంతకంటే మంచి పని ఇంకొకటి చేస్తాను.
ఈ గొడవను మర్చిపోవడం కోసం నేను మనం మాట్లాడుకుంటున్న టాపిక్ మార్చుతాను.
ఇప్పుడిక నా మనసును సంతోషంతో నింపే, దాదాపుగా అన్నీ వాస్తవాలే ఉండే,
దరిద్రం నుండి ధనవంతుడనైన నా జీవిత విజయ పథంలోని మరొక అధ్యాయాన్ని చెప్పే సమయమైంది.
సరే. మొదలుపెడుతున్నాను.
అది 1985లో మొదటి రోజు, నూతన ఆరంభాలకు మొదలు.
కానీ దురదృష్టవశాత్తు, 1984 చివరి రాత్రి జరిగిన విషయాలు నా మదిలో నుండి పోవడం లేదు.
హూలియా ఇంకా చాడ్ నిశ్చితార్థం.
డాన్ పాబ్లోతో జరిగిన నా గొడవ.
హెక్టర్ ఇంకా డయాన్ వ్యవహారం.
నేను హూలియా కోసం కొన్న బ్రేస్లెట్ కి ఉన్నట్టుండి అర్థం లేకుండా పోయింది.
అయినా కూడా, గతరాత్రి స్మృతులను మర్చిపోవాలని నిర్ణయించుకున్నాను.
ఊరుకో, మాక్సిమో. పాజిటివ్ గా ఉండు. నూతన ఏడాది. నూతన ఆరంభం...
అదే సమయంలో,
మా అమ్మ కూడా డిసెంబర్ 31 సాయంత్రం జరిగిన విషయాన్ని అర్థం చేసుకోవడానికి ప్రయత్నిస్తోంది.
బంగారం.
మనం మీ అంకుల్ రమోన్ గురించి
అందరూ అనుకునేటట్టు ఆయన "కులాసాగా బ్రతికేస్తున్న సింగిల్ బ్యాచిలర్"
కాదు ఏమో అనుకునేవారం, గుర్తుందా?
మన కూతురు కూడా నాకు ఎందుకో...
అంకుల్ రమోన్ లాంటిదేమో అనిపిస్తోంది.
శారా ఇంకా రోబెర్తాలు కలిసి నిన్న రాత్రి
మీ అంకుల్... రమోన్ చేసేటటువంటి పని చేస్తుంటే చూసాను.
గుడ్ మార్నింగ్, అమ్మా. -గుడ్ మార్నింగ్!
నేనేం అతిగా ఆలోచించడం లేదు! నువ్వే అసలు ఆలోచించకుండా ఉన్నావు.
నూతన సంవత్సర శుభాకాంక్షలు!
నూతన సంవత్సర శుభాకాంక్షలు, బంగారం.
వావ్, నువ్వు చాలా కొత్తగా కనిపిస్తున్నావు ఏంటి?
ఓహ్, నాకు తెలుసు. నీ బ్యాండేజీలు తీసేసారు! ఇప్పుడు నీ కళ్ళు ఎలా ఉన్నాయి? చూడగలుగుతున్నావా?
నాకు అన్నీ కనిపిస్తున్నాయి.
నీ జుట్టు ఎందుకు ఇలా ఉంది?
హోటల్ లో నువ్వు నీ షర్ట్ టక్ చేసుకోనక్కరలేదు కదా?
బాగా అలసినట్టు కనిపిస్తున్నావు...
నువ్వు నాకు ఇంతకు ముందే నచ్చేదానివి.
నిన్ను రాత్రికి కలుస్తాను. బాగా ఎంజాయ్ చెయ్!
నువ్వు కూడా, బంగారం.
ట్రై చేస్తాలే!
లాస్ కొలీనాస్
నేను సీరియస్ గా అంటున్నాను.
నన్ను ఇవాళ లూపె కచ్చితంగా పనిలో నుండి తీసేస్తుంది అనిపిస్తోంది.
తన మేనకోడలికి ముద్దు పెట్టినందుకా?
సగం ఆ అమ్మాయికి ముద్దు పెట్టినందుకు. ఇంకో సగం ఆవిడకు వేలు చూపించినందుకు.
అబ్బా, నాకు ఈ ప్రదేశం చాలా ఇష్టం. ఇక్కడి జనం కూడా.
అలాగే ఈ పొద కూడా.
ఇక్కడ ఉన్న ఈ పొద నాకు చాలా ఇష్టం.
వీడుకోలు పొదా. ఉన్నన్ని రోజులు బాగా ఎంజాయ్ చేసాం.
ఏం కంగారు పడకు, మెమో. నిన్న రాత్రి హెక్టర్ కి హెడ్ పూల్ బాయ్ గా ప్రొమోషన్ ఇచ్చారు,
అంటే ఇప్పుడు పూల్ దగ్గర ఒక కొత్త ఖాళీ ఏర్పడి ఉంటుంది, అంటే ఇవాళ నేను
నీకు ఆ ఉద్యోగం వచ్చేలా చేస్తాను!
మనం ఇద్దరం కలిసి పూల్ దగ్గర పని చేయాలని మొదటి నుండి కల కన్నాం కదా.
నువ్వు నిజంగానే హెక్టర్ ని ఒప్పించగలను అనుకుంటున్నావా?
తప్పకుండా! అదేం కష్టం కాదు కదా?
వీడుకోలు గడప, వీడుకోలు ఈత చెట్టు,
నా పేరు సరిగ్గా గుర్తుపెట్టుకోని సెక్యూరిటీ గార్డు, నీకు కూడా వీడుకోలు...
నూతన సంవత్సర శుభాకాంక్షలు!
అందరూ ఇవాళ మన అతిథులకు ఇలాగే గ్రీటింగ్స్ చెప్పాలి.
అలాగే మన అతిథులు నిన్న రాత్రి బాగా తాగేసి, తలనొప్పితో ఉంటారని గుర్తుంచుకోండి.
అగస్టో, ఆడ్రియానా, కాబట్టి ఇవాళ ముందనుకున్న సంగీతం ప్లే చేయకండి.
అలాగే చివరిగా, ఇవాళ సాయంత్రం ఆరు గంటలకు, నూతన ఏడాది సంప్రదాయం ఉంటుంది,
తాబేళ్ల పిల్లలను సముద్రంలోకి వదిలే కార్యక్రమం.
సూపర్. నాకు ఈ సంప్రదాయం చాలా ఇష్టం.
నిశ్చితార్థం అయిన హూలియాని అలా మళ్ళీ చూడటం...
చాలా బాధ వేసింది, హ్యూగో.
సరే, ఇక అందరూ పని మొదలుపెట్టండి.
అయినా కూడా, హూలియా కారణంగా కలిగిన ఆ బాధ
నన్ను 1985 ఏడాదిలో మొదటి రోజును ఎంజాయ్ చేయకుండా ఆపడానికి నేను ఒప్పుకోలేదు.
అందుకే నేను ఆ రోజు ఇక ఆమెకు దూరంగా ఉండాలని నిశ్చయించుకున్నాను.
హేయ్, నిన్నే. నిన్న రాత్రి మనం... -హేయ్.
..."మనకు నిశ్చితార్థం అయిందా లేదా?" అని పూర్తిగా మాట్లాడుకోనేలేదు.
ఏమంటావు? మంచి, చెడుల గురించి ఒక లిస్ట్ రాసుకుందామా?
నాకు కూడా ఆ విషయమే మాట్లాడాలని ఉంది, కానీ నేను ఇప్పుడు డెస్క్ దగ్గరకి వెళ్లి పని చేయాలి.
మనం తర్వాత మాట్లాడుకుందామా?
తప్పకుండా. చూసావా? నాలో ఉన్న మొదటి మంచి లక్షణం. నేను ఏదైనా బాగా అర్థం చేసుకుంటా.
సరే. బై.
అలాగే, సరే.
హెక్టర్!
హెక్టర్?
హెక్టర్! -ఇంగ్లీషులో మాట్లాడు, ప్లీజ్.
హెక్టర్! -బాగా అన్నావు, మాక్సిమో.
నా కొత్త ఆఫీసుకు స్వాగతం. నా ఆఫీసును చూపించనా?
ఆగు, నువ్వు... -ఇక్కడ నా డెస్క్ ఉంది,
అక్కడ కాఫీ స్టేషన్ ఉంది,
అలాగే ఇక్కడ కూర్చొని నేను నా ముఖ్యమైన పనులన్నీ చేస్తుంటాను.
ఒక మాములు స్పానిష్ కుర్రాడికి ఇది మంచి పదవే కదా?
ఓహ్, ఇది భలే ఉంది.
అలాగే కొత్తగా హెడ్ పూల్ బాయ్ అయినందుకు అభినందనలు.
నువ్వు మిగతా అందరికంటే ఈ స్థానానికి... అర్హత ఉన్నవాడివి.
చాలా థాంక్స్.
అలాగే, ఎంతైనా మన బాస్ తో పడుకుంటున్నాను కాబట్టి అది కూడా సహాయపడింది.
సరే, నీకు ఎక్కడ నచ్చితే అక్కడ కూర్చో, సరేనా?
ప్లీజ్.
అయితే, గతంలో మన మధ్య అంత సఖ్యత ఉండేది కాదని నాకు తెలుసు.
కానీ నువ్వే గెలిచావు!
కాబట్టి మనం బంధాన్ని మళ్ళీ మొదలుపెడితే మంచిదని నా ఉద్దేశం.
కాబట్టి, నా కొత్త బాస్ ఇంకా ఫ్రెండ్ గా,
నీ పాత ఉద్యోగంలోకి మెమోని తీసుకుంటే ఎలా ఉంటుంది అనుకుంటున్నావు?
వాడికి ఉద్యోగం ఇస్తే నువ్వు సంతోషిస్తావా?
అవును. చాలా. మేమిద్దరం అలా కలిసి పని చేయాలని చిన్ననాటి నుండి కోరుకున్నాం.
నీ సమాధానం తప్పు.
ఇలా విను, మాక్సిమో, నీకు సహాయం చేయాలని నాకు కూడా ఉంది,
కానీ ప్రస్తుతం నేను అస్సలు దృష్టి పెట్టి పని చేయలేకపోతున్నాను.
ఈ కుర్చీని చూసావా?
చూస్తున్నావు కదా, ఇది సరిగ్గా తిరగడం లేదు.
ఎందుకో తెలుసా?
ఎందుకంటే...
దానికి చక్రాలు లేవు కాబట్టా?
అవును. తన కుర్చీకి చక్రాలు లేని బాస్ గురించి నువ్వు ఎప్పుడైనా విన్నావా?
ఈ సమస్య పరిష్కారం అయ్యే వరకు నేను ఏం ఆలోచించలేను.
అయితే నీకు చక్రాల కుర్చీ కావాలంటావు, అంతేనా?
ఓరి, దేవుడా, భలే ఐడియా ఇచ్చావు, మాక్సిమో.
నాకు ఒక రెండు మూడు రకాల కుర్చీలు తీసుకురా. నేను నచ్చింది తీసుకుంటా.
బయటకు ఎలా వెళ్ళాలో నీకు తెలుసు కదా.
హలో? అందరూ ఎక్కడ ఉన్నారు?
లూపె?
లూపె!
హలో, మెమో.
ఆహ్! మిగతా వాళ్ళు... అందరూ ఎక్కడ?
మిగతా వారంతా ఇవాళ ఆరోగ్యం బాగోక సెలవు పెట్టారు.
సరే, అలా అయితే, ఇవాళ నువ్వు కావాలనుకున్నా
నన్ను పనిలో నుండి తీయలేవు, కదా?
ఓహ్, వ్యక్తిగత కారణాల వల్ల నేను ఎవరినీ పనిలో నుండి తీయలేను.
ముందే చెక్ చేశాను.
కానీ నువ్వు పని సరిగ్గా చేయలేకపోతే...
అప్పుడు నన్ను ఎవరూ ఆపలేరు.
ఓహ్, ఇంకొక మాట,
వాషింగ్ మెషిన్లు అన్నీ పాడయ్యాయి.
పని చేయటం లేదు
హేయ్, కానీ అవి...
నువ్వు ఇక్కడ ఉన్న మొత్తం రిసార్ట్ లో ఉండే దుప్పట్లు
అలాగే టవల్స్ అన్నీ
సాయంత్రానికి చేతితో ఉతకాలి.
...ఉతకలేకపోతే?
అప్పుడు నీ ఉద్యోగం ఊడినట్టే.
అలాగే అమ్మాయి కూడా వదిలేస్తుంది.
లొరేనా నన్ను ఎందుకు వదులుకుంటుంది?
నా మేనకోడలికి పని చేసే కుర్రాళ్లంటేనే ఇష్టం.
ఎస్పెక్టాక్యులర్ టీవీ
మీ అందరికీ తిరిగి స్వాగతం...
ఎస్పెక్టాక్యులర్ కు!
మీరు తెలుసుకోవాలని మీకే తెలియని వార్తలు మీకోసం తెస్తున్నాం.
నేను మీ హోస్ట్, ఫాబియాన్ సోలారెస్ ని.
"పిచ్చెక్కించే పుకార్ల పక్షిని."
మీ అమ్మాయి ఫేవరెట్ బ్యాండ్ మేనుడో వారిని చూడటానికి వాళ్ళు అమాయకంగానే ఉన్నా,
వాళ్ళు సెలవుల్లో చేసిన పనిని తెలుసుకుంటే తప్పకుండా ఆశ్చర్యపోతా...
(టీవీలో) "గత వారం..."
"...ఆ బృందం వారు సెలవుల కోసం బీచ్ కి వెళ్లి..."
ఆ కుర్రాళ్ళు భలే అందంగా ఉన్నారు.
కదా, శారా?
ఒక మాట చెప్పు... నీకు బాగా నచ్చేవారు ఎవరు? రోబి రోసా? చార్లీ మాసో?
ఇంకొన్ని సంవత్సరాలు ఆగితే, రిక్కీ మార్టిన్ నీకు భలే జోడీలా తయారవుతాడు!
నాకైతే మాత్రం జానీ బాగా నచ్చుతాడు.
వాడు అందరికంటే అందగాడు కాకపోవచ్చు, కానీ ఆ బృందం వాడి వల్లే నిలబడుతుంది.
మనం వేరే విషయం ఇంకేమైనా మాట్లాడుకోవచ్చా?
ఏదైనా?
నువ్వు మాక్సిమో గర్ల్ ఫ్రెండ్ తో చాలా ఎక్కువగా సమయం గడుపుతున్నావు!
అంటే...
ఏంటి నీ ఉద్దేశం?
అంటే మీరు ప్రతీ క్షణం కలిసే ఉంటున్నారు.
ఆ పిల్ల నిన్ను పాడు చేసేస్తుంది!
నీకు కలిసి తిరగడానికి వేరే మంచి అబ్బాయే దొరకలేదా?
నిజం చెప్పాలంటే, తన కూతురితో
వెళ్లి కుర్రాళ్లతో తిరుగు అని చెప్పే అమ్మని నిన్నే చూస్తున్నాను!
నేను కూడా ఒప్పుకుంటా. జానీ మిగతా వాళ్ళకన్నా మేలు.
చూసావా? జానీ సరైనోడు...
డయాన్? గుడ్ మార్నింగ్.
అవును. ఇది నిజంగానే చాలా మంచి మార్నింగ్.
ఏమైనా జరిగిందా?
నేను ఉదయం అయిదు వరకు పెట్టుబడిదారులతో గడపాల్సి వచ్చింది.
హద్దు అదుపు లేకుండా తాగాం.
అనుకుంటున్నాను. నేను నిద్రలేచే సరికి టేబుల్ కింద ఉన్నాను.
కానీ, దాని వల్ల మంచే జరిగింది, వాళ్ళు మనకు డబ్బు ఇస్తాం అన్నారు.
మన రిసార్ట్ కష్టాలు తీరినట్టే!
అంత గట్టిగా మాట్లాడకు, డయాన్.
అది భలే విషయం.
నిన్న రాత్రి నాకు కూడా బాగా గడిచింది.
నా కొడుకు విక్టర్ నా మనవడితో వచ్చి కలిశాడు.
నన్ను క్షమించు. నేను కళ్ళు మూసుకోవాలి. నేనేం పడుకోవడం లేదులే.
తల ఇంతగా తిరుగున్నప్పుడు, పడవ మీద ఉన్నట్టు ఊహించుకుంటూ ఉంటాను. నువ్వు చెప్పు.
పద్దెనిమిది సంవత్సరాలు. నా కొడుకును నేను అన్నేళ్ళుగా మిస్ అయ్యాను. కానీ ఒక...
ఆ శబ్దం ఏంటి, దానిని ఆపడం ఎలా?
మాక్సిమో.
ఏం చేస్తున్నావు? -నాకు ఒక కుర్చీ కావాలి.
లేదా... రెండు?
సప్లై అలమారా నుండి తీసుకో!
అలాగే తర్వాత వచ్చి నన్ను కలుసుకో.
నేను నిన్న రాత్రి జరిగిన దాని గురించి నీతో మాట్లాడాలి.
డాన్ పాబ్లో ఆ ముందు రోజు రాత్రి ఆయనతో నేను
మాట్లాడిన విధానం వల్ల ఇంకా కోపంగా ఉన్నాడని తెలిసింది.
నేను ఆయన నుండి ఎప్పటికీ తప్పించుకుంటూ తిరగలేను.
కానీ హూలియా విషయానికి వస్తే...
మాక్సిమో.
లేదు. ఆమె నుండి కూడా తప్పించుకోలేకపోయా.
ఓహ్, హూలియా, హాయ్.
సరే, ఇది ఇవాళ నువ్వు నా నుండి దాక్కోవడం రెండవసారి.
ఏంటి? నేనా? లేదు. నేను అలా ఏం చేయలేదు.
హేయ్, నేను...
చూడు, నేను అర్థం చేసుకోగలను. నిన్న ఆ ప్రొపోజల్ తర్వాత నీకు బాధకలిగి ఉండొచ్చు.
నిజం చెప్పాలంటే, నాకు కూడా అలా ప్రొపోజ్ చేసినప్పుడు వింతగా అనిపించింది.
నిజంగా? నాకు అది చాలా నచ్చింది.
చాడ్...
అలాంటి పనులే చేస్తుంటాడు.
అంటే, మన మధ్య ఎలాంటి అపార్థం ఉండకూడదనే నా ఉద్దేశం.
ఏమో. నిన్న మనం చివరిగా మాట్లాడుకున్నాక నాకు కొంచెం తేడాగా అనిపించింది.
అదేం లేదు. మన మధ్య ఎలాంటి అపార్థాలు లేవు. నా గురించి, మన గురించి, నీ గురించి లేదా వాళ్ళ గురించి ఆలోచించకు.
నేను ఇక వెళ్ళాలి.
ఏమండి.
మీరు ఏమైనా రాసుకోవాలంటే, లేదా రాయడానికి ఎక్కువ విషయం ఏమైనా ఉన్నా,
కావాలంటే నేను మీ గదికి పెన్నులు పంపిస్తాను.
నేను ఇక్కడ ఉండటం లేదు. వీటిని దొంగిలిస్తున్నాను.
ఓహ్, అలాగా.
సెక్యూరిటీ! -హేయ్, ఆగు! ఆగు!
మనం ఇంతకు ముందు కలుసుకోలేదు. నా పేరు ఇసాబెల్.
మాక్సిమో. మిమ్మల్ని కలవడం సంతోషం. సెక్యూరిటీ?
-నేను వివరించగలను.
నీకు మీ లంచ్ మెనూలో "నిజమైన స్థానిక పజోల్" గురించి తెలుసా?
అది నేను పని చేసే "నిజమైన లోకల్ హోటల్" నుండి తెచ్చేదే. నేను మీకు డెలివరీ ఇస్తుంటా.
గత కొన్ని నెలలుగా నేను సెలవులో ఉన్నాను.
పజోల్ తెచ్చినందుకు మీకు మా హోటల్ వారు... పెన్నులు ఇస్తుంటారా?
నాకు ఇలాంటి హోటల్స్ అంటే అస్సలు నచ్చదు. వాళ్ళు టూరిస్టుల జేబులు ఖాళీ చేసి, స్థానికుల పొట్ట కొడతారు...
కానీ మా లాంటి రెస్టారెంట్లు నిలబడాలంటే వీటితో బిజినెస్ చేయాల్సిందే.
కాబట్టి నేను పజోల్ ని తెచ్చిన ప్రతీసారి, ఇక్కడి నుండి ఏదోకటి తీసుకెళ్తుంటాను.
పెద్దవి ఏం కాదు. నా ధిక్కారణను తెలపడానికి చిన్న చిన్నవి.
ఆహ్, అర్థమైంది. అయితే నేను నిన్ను అరెస్ట్ చేయించాల్సిన పని లేదు అన్నమాట...
అంతే మరి. ఇంతకీ నీ పేరు ఏంటి?
మాక్సిమో. నా పేరును మీకోసం రాసి ఇచ్చేవాడినే, కానీ మా పెన్నులు అన్నీ అయిపోయాయి.
నాకు ఇది నచ్చింది. -మంచి ఎంపిక.
అయితే మెమోకి ఉద్యోగం ఇచ్చినట్టేనా?
ఎవరు? -మెమో.
నాకు నీకు సహాయం చేయాలనే ఉంది. నిజంగా.
కానీ నేను ముందు ఇంటర్వ్యూ తీసుకోకుండా...
...ఎవరినీ పనిలోకి తీసుకోలేను.
అయితే వెళ్లి వాడిని తీసుకొస్తాను...
క్షమించు, మిత్రమా, ఈ రూల్స్ పెట్టింది నేను కాదు. ఆగు.
అవును, నేనే పెట్టాను.
సాయంత్రం ఆరు గంటలకు తాబేళ్ల కార్యక్రమానికి రండి. అది చాలా స్పెషల్.
పిల్ల తాబేళ్లు. -ఇసాబెల్!
నువ్వు తిరిగి వచ్చావు!
మిగెల్ తో సౌత్ అమెరికాలో నీ ట్రిప్ ఎలా జరిగింది?
మిగెల్ ని వదిలించుకున్నాక...
...అంతా అద్భుతంగా జరిగింది.
వాడొక పెద్ద వెధవ అని తెలిసింది,
కాబట్టి లిమాలో ఒకరోజు ఉదయం
నేను నా సామాన్లు అన్నీ తీసుకొని హోటల్ నుండి వచ్చేసా.
వాడి సామాన్లు కూడా తీసుకొచ్చేసా అనుకో.
ఏంటి? వాడి కోసం ఒక జత సాక్స్ వదిలానులే.
నేనేం రాక్షసిని కాదు.
నీ ప్రేమ కథ అర్దాంతరంగా ముగిసినందుకు బాధగా ఉంది.
ఏం బాధ పడకు. తిరిగి వచ్చినందుకు నాకు సంతోషంగా ఉంది. నేను నా కుటుంబాన్ని మిస్ అయ్యాను. అకపుల్కోని మిస్ అయ్యా.
నిన్ను మిస్ అయ్యాను.
నాకు ఇంకెప్పుడూ ఈ ప్రదేశాన్ని వదిలి వెళ్లాలని లేదు.
సరే,
నీ నిశ్చితార్థం గురించి చెప్పు.
నీకు ఆ విషయం అప్పుడే తెలిసిపోయిందా?
మెక్సికోలో సగం మందికి తెలిసిందని విన్నాను! సరే, చెప్పు! నీ ఉంగరం చూపించు!
చాలా అందంగా ఉంది.
ఏమైంది?
నేను సంతోషంగా ఉండాలని నాకు తెలుసు... చాలా సంతోషంగా. కానీ...
ఈ మధ్యన మా మధ్య పరిస్థితులు... అంత బాగా లేవు...
ఈలోపు చాడ్ ఏమో ముక్కు మొహం తెలీని
వాళ్ళందరి ముందు నన్ను పెళ్లిచేసుకోమని అడిగేశాడు...
నేను దీనికి రెడీగా ఉన్నానో లేదో నాకు తెలీదు.
నేను చెప్పేది అర్థం అవుతుందా?
నీ విషయంలో అయితే అర్థం అవుతుంది. నువ్వు అన్నీ ఇలా అతిగా ఆలోచిస్తావు.
నీకు వాడిని పెళ్లి చేసుకోవాలని ఉందా లేదా?
ఏమో! నేను తప్పుడు నిర్ణయం తీసుకొని ఉంటే?
అది మంచిదే... అప్పుడే కదా నీ నిర్ణయం మంచిదో కాదో తెలుస్తుంది!
కొన్నిసార్లు మనం మనకు కావాల్సింది ఏంటో తెలుసుకోవడానికి తప్పుడు నిర్ణయాలు తీసుకోవాల్సి ఉంటుంది.
నేను గనుక మిగెల్ తో ఆ ట్రిప్ కి వెళ్లకపోయి ఉంటే
వాడి గర్ల్ ఫ్రెండ్ గా ఉండటం కంటే అడవి జంతువుకు ఆహారం కావడం బాగుండేది
అన్న భావన నాకు వచ్చేది కాదు.
నేను ఏం చేసినా, ఎవరో ఒకరు బాధపడతారేమో అని అనిపిస్తోంది.
అయితే మిగతా వాళ్ళ గురించి ఆలోచించడం మానెయ్.
నీకు నచ్చిన నిర్ణయం తీసుకొని అదే చెయ్.
నేను ఇక వెళ్ళాలి, సరేనా?
లవ్ యు.
రోబెర్తా... మనకొక సమస్య వచ్చింది!
మీ తొర్తియాలను ఎంజాయ్ చేయండి!
మా అమ్మకు మనపై అనుమానం వచ్చినట్టు ఉంది!
నువ్వు ఏం మాట్లాడుతున్నావు? నేను మీ అన్నతో డేటింగ్ చేస్తున్నాను.
అంటే, "ఉత్తుత్తి" డేటింగ్ అనుకో.
అయ్యో. మీ అన్నతో ఉత్తుత్తి డేటింగ్ చేస్తున్నానని తెలిసిందా?
ఆమెకు ఏం తెలుసో నాకు తెలీదు!
బహుశా నిన్న రాత్రి మనం కౌగిలించుకోవడం చూసింది ఏమో.
ఆమె తన చెత్త కళ్ళను ఎందుకు బాగు చేయించుకుందో ఏమో?
చెప్పండి, మేడం. మీకు కిలో తొర్తియాలు కావాలా? అరకిలో కావాలా?
మనం ఇప్పుడు ఏం చేయాలి? ఇది మన ఇద్దరికీ... చాలా చెడ్డ విషయం!
విషయం మా నాన్నకి తెలిస్తే నన్ను ఆయన చంపేస్తారు!
అందుకే ఇకపై ఇంట్లో మాక్సిమో ఉంటే తప్ప నువ్వు మా ఇంటికి రాకూడదు.
మనం కలుసుకోవడానికి ఇతర ఏర్పాట్లు చేసుకోవాలి, ఇలాంటి ప్రదేశాలలో.
నేను కిలో తొర్తియాలు తీసుకుంటాను.
ఇదుగోండి.
చాలా థాంక్స్, అపరిచితురాలా.
మెమో!
సరే, నేను అనుకున్నదానికంటే కొంచెం కష్టమే అయింది,
కానీ నీకు హెక్టర్ తో ఇంటర్వ్యూ ఏర్పాటు చేశా.
వాడు తన మనసు మార్చుకొనేలోపు మనం వెళ్ళాలి.
గొప్ప విషయం!
కానీ ఇంకా నా దుప్పట్ల పని పూర్తి కాలేదు.
లూపె నన్ను పనిలో నుండి తీసేస్తుంది. నేను ఇక్కడే ఉండాలి.
మంచి విషయం ఏంటంటే...
నా పని దాదాపుగా పూర్తయింది!
క్షమించాలి...
ఆ మూలన ఉన్న ఈ దుప్పట్లను చూడలేదు.
ఇవే ఆఖరివి అనుకుంట.
కానీ, నేను ఇంకొన్ని మూలల్లో కూడా చూడలేదు అనుకో...
పదా.
సరే, ఇదే నా రాజ్యం, అమ్మాయిలు.
మీరు నన్ను ఎగ్జిక్యూటివ్ పూల్ డైరెక్టర్ హెక్టర్ అని పిలవవచ్చు.
ఒక్క క్షణం. అర్జెంటు పూల్ పని వచ్చింది.
నన్ను కలుసుకుంటున్నందుకు చాలా థాంక్స్, హెక్టర్.
నేను నీకు ఒక... -నీ పేరు?
నా పేరు మెమో రేయిస్.
కానీ నీకు... -అనుభవం ఉందా?
అది అవసరమా?
ప్రశ్నలు నేను అడగాలా లేక నువ్వు అడుగుతావా? -నువ్వే.
సరే, దృష్టి పెట్టు. -అలాగే.
నువ్వు రెండు సోఫాలలో ఉన్న ఇద్దరి నుండి ఒకేసారి ఆర్డర్ తీసుకున్నావు అనుకో,
కానీ పికప్ బార్ లో ఇంకొక మూడు సోఫాలలో వారికి ఇవ్వాల్సిన ఆహార ట్రే సిద్ధంగా ఉంది.
మిస్టర్ రాండల్ గారి గాజ్పచో గారి డ్రింకు చల్లబడిపోకుండా,
రెండవ ఆర్డర్ డెలివెరి ఇవ్వాలంటే, నువ్వు మొదటి ఆర్డర్ తీసుకోవడానికి
ఎంత సమయం కేటాయించాలి?
ఇది తికమక పెట్టే ప్రశ్న. గాజ్పచో డ్రింకుని చేయడమే చల్లగా చేస్తారు.
బాగా చెప్పావు.
సరే, ఇప్పుడు వెనక్కి చూడకుండా,
మన వెనక దృష్టి పెట్టాల్సిన ప్రతీ విషయాన్ని చెప్పు. మొదలుపెట్టు.
చాలా సులభం. మూడు సోఫాలలో టవల్స్ లేవు,
రెండిటిలో వెంటనే డ్రింకులు పోయాలి,
అలాగే గ్రే బికినీలో ఉన్న అమ్మాయి నీకు సైట్ కొడుతోంది.
కాబట్టి నీకు ఆమెతో ఛాన్స్ ఉంది అనుకుంటున్నాను.
చివరిది కనిపెట్టడం చాలా ఈజీ. ఆమెను నేను తప్పకుండా పడగొట్టగలను.
అయినా...
సత్తా ఉంది, కదా?
అయినా కూడా నేను నా నిర్ణయం తీసుకోవడానికి ముందు
ఇంకొంత మందిని కలవాలి.
నీకు కలిసిరావాలని కోరుకుంటున్నా, బాబు.
నీ ఉద్యోగం పోతుంది.
అలాగే నేను కూడా నా జీవితాంతం వీడి క్రిందే పని చేయాల్సి ఉంటుంది.
వీడుకోలు జెకూజి. వీడుకోలు అద్భుతమైన సీనరీ.
వీడుకోలు, కాస్త అతి చేసినా, బాగా పాటలు పాడే పూల్ సింగర్స్.
హాయ్. -అయితే, ఇప్పుడు కూడా మంచి టైమ్ కాదా?
కావాలంటే మళ్ళీ వస్తా... -లేదు, పర్లేదు.
మీ అమ్మ గిఫ్ట్ షాప్ కోసం ఆర్డర్ ఇచ్చిన
డ్రెస్సుల మీద పని చేద్దామని వచ్చానులే.
మంచిది. నేను బాగా ఆలోచించాను,
నిన్న రాత్రి నేను చేసిన పనికి క్షమించమని అడగడానికి వచ్చాను.
అంటే, నిన్ను మెప్పించడానికి ఏదైనా పెద్దగా చేద్దాం అనుకొని
నువ్వు స్పెషల్ గా ఫీల్ అవ్వాలి అనుకున్నా, కానీ... వెధవ పని చేశా.
నువ్వు వెధవ పని చేశాను అనుకుంటున్నావా?
చాలా చెత్త పని.
నేను నిన్ను అలా అంతమందిలో బలవంతం చేసి ఉండకూడదు.
మన మధ్య అంతా బాగానే నడుస్తుంది.
మనకు ఇప్పుడు కచ్చితంగా నిశ్చితార్థం అయ్యుండాలి అని నేను అనను.
నీకు ఎంత టైమ్ కావాలనుకుంటే అంత టైమ్ తీసుకో.
నేను, అలాగే నా బలహీనమైన ఈగో ఏమీ అనుకోము.
నువ్వు నాకు దొరకడం నా అదృష్టం అనుకుంట, కదా?
నేను కూడా అదే అనుకుంటూ ఉంటాను,
నీ గురించి, నా గురించి కాదు.
కానీ మనం... మనం నిజంగా మంచి జోడి.
అవును.
ఒక అద్భుతమైన జంట...
త్వరలో పెళ్లి ప్లాన్ చేసుకోవాల్సిన జంట.
ఆగు, అంటే నువ్వు...
కచ్చితంగానా? -ఎందుకు కాదు? పెళ్లి చేసేసుకుందాం.
నాకు చాలా ఉత్సాహంగా ఉంది. వెంటనే వెళ్లి మా అమ్మకు చెప్పాలి.
సరే.
హాయ్, అమ్మా! నేను తొర్తియాలు తెచ్చాను.
ఇవాళ రాత్రికి ఎన్ప్రిహోలాదస్ చేయడంలో నీకు సాయం చేస్తా!
అలాగే రేపు మార్కెట్ కి వెళ్లి ఇంటి సరుకులు కూడా తెస్తా.
లేదా మందుల షాపుకు. కావాలంటే మాంసం కొట్టుకు కూడా.
నీకు ఏది కావాలంటే అది...
...అన్నిటిలో సహాయం చేస్తా.
అమ్మో. మనకు పెద్ద సమస్య వచ్చి పడింది.
ఏమండి, మనం అకపుల్కోలో త్వరలోనే ల్యాండ్ కాబోతున్నాం.
ఓహ్, వావ్. చాలా త్వరగా వచ్చేసాం.
ఎక్కడికి వెళ్లినా ప్రైవేట్ జెట్ లోనే వెళ్ళాలి.
సరిగ్గా చెప్పాను కదా, జో? -నిజమే, బాస్.
అందరూ తమ సొంత ప్రైవేట్ విమానం ఎందుకు కొనుక్కోరో ఏమో మరి.
మేము పిల్ల తాబేళ్లను సముద్రంలోకి వదిలే సమయమైంది,
అలాగే, నా దురదృష్టం కారణంగా,
నేను దూరం పెట్టాలి అనుకున్న అందరూ
అక్కడికే చేరారు.
అందరూ నా మాట వినాలి, ప్లీజ్. అందరూ ఇలా రండి.
అందరూ, దగ్గరకు రండి.
అవును, ఇలా రండి. దగ్గరకు రండి.
లాస్ కొలీనాస్ లో ఉన్న నాకు అత్యంత ఇష్టమైన సాంప్రదాయానికి మీకు స్వాగతం.
పిల్ల తాబేళ్లను వదిలే వార్షిక ఉత్సవం.
బెటో, ఈ పని గురించి కొంచెం అందరికీ చెప్తావా?
తాబేళ్లు ఇసుకలో గుడ్లు పెడతాయి.
నువ్వు ఎలా ఫీల్ అవుతున్నావో నాకు తెలుసు.
మేము వాటిని బీచ్ లో పాతిపెడతాం. అప్పుడు పిల్ల తాబేళ్లు పొదుగుతాయి.
తర్వాత వాటిని నా స్టోర్ రూమ్ లో పెడతారు. అవి అక్కడ ఉండటం నాకు నచ్చదు.
నా చేతులు తాబేలు వాసన వస్తుంటాయి. నేను చేసే డ్రింకులు కూడా అదే వాసన వస్తాయి.
నాకు ఈ సంప్రదాయం అంటే చాలా చిరాకు.
ఇక ఈ అందమైన నూతన సంవత్సర దినాన,
మనం వీటిని తమ అందమైన జీవితాలు ప్రారంభించడానికి సముద్రంలోకి వదలబోతున్నాం.
నేను నా మొదటి విడాకుల పత్రాలపై సంతకం చేసినప్పుడు కూడా ఇలాగే ఫీల్ అయ్యాను.
అయితే, ఇక ఆలస్యం వద్దు,
అందరూ మీ తాబేళ్లను వదలండి.
థాంక్స్, బెటో.
ఆ క్షణంలో,
నాకు నేనే ఆ చిన్న తాబేలును అన్న ఫీల్ చాలా బలంగా వచ్చింది, హ్యూగో.
ఒంటరిగా, కష్టపడుతూ, నా దారిలో వస్తున్న వాటిని దాటుకుంటూ పోతున్నట్టు అనిపించింది.
ఆగు. నిన్ను నువ్వు నిజంగానే పిల్ల తాబేలుతో పోల్చుకుంటున్నావా?
ఎందుకు పోల్చుకోకూడదు?
నేను భలే ముద్దుగా ఉంటాను.
చెప్పేది విను.
ఎందుకంటే ఆ క్షణం, ఒక అద్భుతం జరగబోతోంది.
ఉన్నట్టుండి, నా తాబేలు పిల్ల బలం పుంజుకుంది.
ఆ బీచ్, దాని పరిసరాలు, ఆ క్షణంలో ఉన్న అడ్డంకులకు అది లొంగలేదు.
బదులుగా, నీటిలోకి నేరుగా దూకింది.
ఆ క్షణం, నేను ఇక పరిస్థితుల నుండి పారిపోకూడదు అని నాకు అర్థమైంది.
ఇక ఆటలు ఆడింది చాలు, హెక్టర్.
మెమోకి ఈ ఉద్యోగం ఇవ్వడానికి నీకు ఏం కావాలి?
నీకు వచ్చే టిప్స్ లో సగం?
సరే!
దానికి ఎందుకు ఒప్పుకున్నావు? నీకు ఆ డబ్బు కావాలి కదా?
డబ్బు కంటే నాకు అనుకున్నది జరగడం ముఖ్యం అనిపించింది.
ఏం చింతించకు, కథ ఇంకా పూర్తి కాలేదు.
హూలియా.
నేను ఒప్పుకుంటాను. నేను ఇందాక నిన్ను దూరం పెట్టడానికి చూసా.
నిన్న రాత్రి నీకు నిశ్చితార్థం జరగడం చూసి నాకు వింతగా అనిపించింది,
కానీ ఇప్పుడు నేను మీకు పూర్తిగా సపోర్ట్ చేస్తున్నా.
చాడ్ ఇంకా నిన్ను తలచుకుంటే చాలా సంతోషంగా ఉంది.
సరే. కానీ నీకు నిజంగానే బాధగా లేదా?
అంత జరిగిన తర్వాత...
ప్లీజ్, అది 1984లోని మనం.
కానీ ఇప్పుడు 1985,
ఈ ఏడాది మనం మంచి స్నేహితులంగా ఉంటామనుకుంటున్నాను.
ఇక్కడ ఉన్నావా! నా "హెర్మింగో."
నూతన సంవత్సర శుభాకాంక్షలు, మిత్రమా. -నూతన సంవత్సర శుభాకాంక్షలు, చాడ్.
అలాగే మీ ఇద్దరికీ అభినందనలు.
మీరు మంచి జోడి.
ఆ మాటలు అనడం చాలా కష్టం అనిపించింది.
కానీ ఆ క్షణంలో, అదే సరైన పని అనిపించింది.
ప్రయాణం ముగిసింది, హ్యూగో. మనం వచ్చేసాం.
అకపుల్కోకి స్వాగతం.
మనం సాధించాం, మెమో. వచ్చేసాం. నీ భవిష్యత్తుకి స్వాగతం.
నేను ఇది నమ్మలేకపోతున్నాను. మనం కలిసి పని చేయాలనే కల నెరవేరబోతోంది.
ఇంతకీ హెక్టర్ ఏమన్నాడో చెప్పు?
వాడు... నీలో ట్యాలెంట్ ఉందని గ్రహించాడు.
లేదని ఎవరూ అనలేరు కదా.
ఆ రోజు నాకు కాస్త కలిసి వచ్చినప్పటికీ,
నేను 1984లో పెట్టుకున్న మరొక తగాదాని సరిచేసుకోవాలి.
డాన్ పాబ్లోతో పెట్టుకున్న తగాదా.
నేను ఇప్పుడే వస్తాను.
మెమో రేయిస్, పూల్ బాయ్.
డాన్ పాబ్లో.
మాక్సిమో.
నిన్న రాత్రి మీతో అలా మాట్లాడినందుకు చాలా సారి. నేను హద్దు మీరి మాట్లాడాను.
నిన్న రాత్రి గురించి మానెయ్. నువ్వు ఇంకా మీ అమ్మ చేసిన పని వల్ల,
నా కొడుకు అలాగే మనవడు తిరిగి నా జీవితంలోకి వచ్చారు!
నీకు ఎంత థాంక్స్ చెప్పినా అది తక్కువే.
నీకు ఆ ప్రొమోషన్ రాలేదని బాధపడ్డావని నాకు తెలుసు. హెడ్ పూల్ బాయ్...
...అది మంచి కొరికే.
కోరుకున్న ప్రతీది జరగాలని ఏం లేదు కదా.
లేదా బహుశా... నువ్వు ఇంకా పెద్ద కోరికలు కోరుకోవాలేమో.
చూడు...
ఈ రిసార్ట్ లో నువ్వు బాగా ఎదగాలి అనుకుంటే,
నువ్వు అధికారానికి దగ్గర కావాలి.
అలాగే, నీకు నచ్చినా, నచ్చకపోయినా,
ఇక్కడి అధికారి డయాన్.
అంటే హెక్టర్ ఎలా డయాన్ కి దగ్గరయ్యాడో అలా అవ్వాలా?
లేదు, హెక్టర్ షార్ట్ కట్ లో వెళ్ళాడు.
నన్ను నమ్ము, ఆ బంధం ఎక్కువ కాలం నిలవదు.
లేదు, నువ్వు డయాన్ కి అత్యంత విలువైన వాడిగా మారడమే నాకు కావాలి.
నేను ఇప్పుడు ఆమెకు కుడి చేయి లాంటి వాడిని అయితే
వేసవి వచ్చేసరికి నువ్వు ఆమెకు ఎడమ చేయిలా అవ్వాలి.
ఆ పని చేయడం ఎలా?
ఇదేమైనా మ్యాజిక్ ఉన్న తాళమా? వేరే ప్రపంచానికి తీసుకెళ్తుందా?
అవును. ఒక మాయా ప్రపంచానికి...
సర్వీస్ ప్యాంట్రీ అనే ప్రపంచం.
ప్రతీ ఉదయం, డయాన్ తన ఆఫీసుకి వేడి కాఫీ
అలాగే ఒక న్యూస్ పేపర్ ఉండాలని చూస్తుంది.
రేపటి నుండి అది నీపనే.
ఇదే నీ మొదటి అంకం.
ఆ తర్వాత, నువ్వు ఏమైనా చేయగలవు.
ఏమంటావు?
అంటే 1985కి మంచి ఆరంభం దొరికింది అంటాను.
చాలా బాగుంది! బార్ టెండర్ ఉన్నది ఇందుకే కదా?
చెత్త ఎత్తడానికే ఏమో కదా?
అందరికీ డ్రింకులు ఇమ్మని నన్ను ఎవడు అడుగుతాడులే...
ఆంటోనియో తోవర్ జూనియర్ జ్ఞాపకార్థం 1974 - 2022
సబ్ టైటిల్స్ అనువదించింది: జోసెఫ్